ເນື້ອໃນ

# ດັດຊະນີ

ຕົວເລືອກຕໍ່ໄປນີ້ຈະມີໃຫ້ເມື່ອທ່ານເລືອກ ດັດຊະນີຕາຕະລາງ ເປັນປະເພດ ດັດຊະນີ.

ເພື່ອເຂົ້າເຖິງຄຳສັ່ງນີ້...

ເລືອກແທັບ ແຊກ - ສານບານ ແລະ ດັດສະນີ - ສານບານ, ດັດສະນີ ຫຼື ບັນນານຸກົມ - ປະເພດ (ເມື່ອເລືອກປະເພດເປັນດັດສະນີຕາຕະລາງ)

### ປະເພດ ແລະ ຫົວຂໍ້

ລະບຸປະເພດ ແລະ ຫົວຂໍ້ຂອງດັດຊະນີ.

#### ຫົວຂໍ້

ປ້ອນຫົວຂໍ້ສຳລັບດັດຊະນີທີ່ເລືອກ.

#### ປະເພດ

ເລືອກປະເພດຂອງດັດຊະນີທີ່ທ່ານຕ້ອງການແຊກ ຫຼື ແກ້ໄຂ. ຕົວເລືອກທີ່ມີຢູ່ໃນແຖບນີ້ຂຶ້ນຢູ່ກັບປະເພດດັດຊະນີທີ່ທ່ານເລືອກ. ຖ້າເຄີເຊີຢູ່ໃນດັດຊະນີໃນຂະນະທີ່ທ່ານເລືອກ ແຊກ - ສາລະບານ ແລະ ດັດຊະນີ - ສາລະບານ, ດັດຊະນີ ຫຼື ບັນນານຸກົມ, ທ່ານຈະສາມາດແກ້ໄຂດັດຊະນີນັ້ນໄດ້.

#### ປ້ອງກັນການປ່ຽນແປງດ້ວຍມື

ປ້ອງກັນບໍ່ໃຫ້ເນື້ອໃນຂອງດັດຊະນີຖືກປ່ຽນແປງ. ການປ່ຽນແປງດ້ວຍມືທີ່ທ່ານເຮັດກັບດັດຊະນີຈະຫາຍໄປເມື່ອມີການໂຫຼດດັດຊະນີຄືນໃໝ່. ຖ້າທ່ານຕ້ອງການໃຫ້ເຄີເຊີສາມາດເລື່ອນຜ່ານເຂດທີ່ຖືກປ້ອງກັນໄດ້, ໃຫ້ເລືອກ LibreOffice - ການຕັ້ງຄ່າເຄື່ອງມື - ຕົວເລືອກ - LibreOffice Writer - ຕົວຊ່ວຍການຈັດຮູບແບບ, ແລ້ວເລືອກຊ່ອງ ເປີດໃຊ້ງານເຄີເຊີ ໃນສ່ວນ ເຂດທີ່ຖືກປ້ອງກັນ.

### ສ້າງດັດຊະນີ ຫຼື ສາລະບານ

#### ສຳລັບ

ເລືອກວ່າຈະສ້າງດັດຊະນີສຳລັບທັງເອກະສານ ຫຼື ສຳລັບບົດປັດຈຸບັນ.

### ສ້າງຈາກ

ລະບຸຂໍ້ມູນທີ່ຈະນຳມາລວມກັນເພື່ອສ້າງເປັນດັດຊະນີ.

#### ຄຳອະທິບາຍ

ສ້າງລາຍການດັດຊະນີຈາກຄຳອະທິບາຍວັດຖຸ. ເພື່ອເພີ່ມຄຳອະທິບາຍໃຫ້ກັບວັດຖຸ, ໃຫ້ເລືອກວັດຖຸນັ້ນ, ແລ້ວເລືອກ ແຊກ - ຄຳອະທິບາຍ.

#### ໝວດໝູ່

ເລືອກໝວດໝູ່ຄຳອະທິບາຍທີ່ທ່ານຕ້ອງການໃຊ້ສຳລັບລາຍການດັດຊະນີ.

#### ສະແດງ

ເລືອກສ່ວນຂອງຄຳອະທິບາຍທີ່ທ່ານຕ້ອງການໃຫ້ສະແດງໃນລາຍການດັດຊະນີ. ຕາຕະລາງຕໍ່ໄປນີ້ສະແດງຕົວຢ່າງຕົວເລືອກທີ່ສາມາດເລືອກໄດ້, ໂດຍອີງໃສ່ຄຳອະທິບາຍ “ຮູບທີ 24: ດວງອາທິດ”, ເຊິ່ງ “ຮູບທີ 24” ຖືກສ້າງຂຶ້ນໂດຍອັດຕະໂນມັດເມື່ອແຊກຄຳອະທິບາຍ, ສ່ວນ “ດວງອາທິດ” ແມ່ນຂໍ້ຄວາມຄຳອະທິບາຍທີ່ຜູ້ໃຊ້ເພີ່ມເຂົ້າເອງ.

ການເລືອກໃນກ່ອງລາຍຊື່ ສະແດງ | ລາຍການໃນດັດຊະນີ
--- | ---
ການອ້າງອີງ | ຮູບທີ 24: ດວງອາທິດ
ໝວດໝູ່ ແລະ ເລກລຳດັບ | ຮູບທີ 24
ຂໍ້ຄວາມຄຳອະທິບາຍ | ດວງອາທິດ

ຖ້າທ່ານເລືອກ “ຂໍ້ຄວາມຄຳອະທິບາຍ”, ເຄື່ອງໝາຍວັກຕອນ ແລະ ຍະຫວ່າງຢູ່ທາງໜ້າຂອງຄຳອະທິບາຍຈະບໍ່ຖືກລວມເຂົ້າໃນລາຍການດັດຊະນີ.

#### ຊື່ວັດຖຸ

ສ້າງລາຍການດັດຊະນີຈາກຊື່ວັດຖຸ. ທ່ານສາມາດເບິ່ງຊື່ວັດຖຸໄດ້ໃນຕົວນຳທາງ (Navigator) ເປັນຕົ້ນ, ແລະ ສາມາດປ່ຽນຊື່ພວກມັນໄດ້ໃນເມນູລັດ.

ກະລຸນາສະໜັບສະໜູນພວກເຮົາ!